# metadata.dc.description.abstract[].value
La pandèmia provocada per la COVID-19 planteja un seguit de dilemes per als sistemes democràtics. En primer lloc, la governança d'un problema complex com aquest requereix molta coordinació entre diferents nivells i àrees de govern. Aquesta coordinació pot derivar en processos de concentració del poder en els executius estatals, i, per tant, en un afebliment de la separació de poders horitzontal i vertical. Així mateix, el control de la pandèmia exigeix mesures que poden representar limitacions importants de drets i llibertats fonamentals. En aquest article, analitzem aquests dilemes i estudiem com hi responen els ciutadans. Mitjançant l'anàlisi d'una enquesta panel duta a terme durant els mesos de gener, març i juny de 2020, observem una tendència molt marcada, en primera instància, a demanar lideratges forts, tecnocràtics i centralitzats, així com a acceptar restriccions de llibertats. Passada la primera onada de contagis, aquesta tendència es va matisar significativament, amb l'excepció de les preferències tecnocràtiques, que es mantenen en uns nivells significativament més elevats que abans de la pandèmia.

# metadata.dc.publisher[].value
Escola d'Administració Pública de Catalunya

# metadata.dc.relation.ispartof[].value
Revista Catalana de Dret Públic, 2020, vol. Novembre, p. 1-19

# metadata.dc.rights[].value
cc-by-nc-nd (c) Amat, Francesc et al., 2020

# metadata.dc.source[].value
Articles publicats en revistes (Economia)